text: Ti vidner har meldt sig i voldtægtssag
  12 august 2015 kl. 12.55
  10 personer har henvendt sig til politiet efter en 17-årig pige tirsdag anmeldte en voldtægt og bortførelse til Syd- og Sønderjyllands Politi.
  Sagen om den 17-årige pige, der mandag ifølge eget udsagn blev bortført fra Ringriderpladsen i Sønderborg og derefter blev udsat for et seksuelt overgreb, udvikler sig onsdag. I løbet af tirsdagen har politiet nemlig fået henvendelser fra 10 personer, som politiet håber, kan hjælpe dem videre i sagen, siger politiet til TV SYD.
  Vidnerne har blandt andet observeret mænd, som kan passe til signalementet.
  Onsdag vil politiet forsøge at gå ruten, som pigen mener, hun er blevet bortført af, i håb om at man kan finde gerningsstedet.
  